antibiotika - curam | Health24
Posted by: gatiep | 2008/10/14
antibiotika - curam
Ek het ' n erge keelinfeksie en die dokter het Saterdag (11 Nov) vir my Curam 1000mg vir vyf dae voorgeskryf. Sedert ek dit Saterdag begin gebruik het, sukkel ek met diarree. Die apteker vermoed dis die antibiotika, en het gesê ek kan ná drie dae se gebruik maar ophou om dit te gebruik. Ek is egter skrikkerig, omdat die dokter dit vir vyf dae voorgeskryf het en my keelinfeksie nog nie heeltemal gesond is nie.
Moet ek maar deurdruk en klaarmaak? Die maagprobleme is erg ongemaklik en laat my pap voel. Ek het nooit tevore so ' n probleem gehad wanneer ek antibiotika gebruik het nie, hoekom sal dit nou so wees? Bevat Curam dalk ' n spesifieke bestanddeel wat die maagprobleme kan aanwakker, wat moet ek dus vermy wanneer ek ' n volgende keer antibiotika gebruik?
Curam is soos Augmentin en is 'n sterkerige antibiotika - probeer bietjie Probiotika 2 kapsules drie keer 'n dag met jou Curam en kyk of dit beter word, anders moet jy dit maar staak. Vra die apteker of hy vir jou Locobiotal kan gee om mee voort te gaan as jy die Antibiotika moet ophou gebruik